钦定古今图书集成/理学汇编/文学典/第060卷 > 张蠙
## 钦定古今图书集成/理学汇编/文学典/第060卷 > 张蠙

按《全唐诗话》：蠙字象文，唐末登第，尉栎阳，避乱入蜀。
蜀王时为金堂令。徐后游大慈寺，见壁间题云：“‘墙头
细雨垂纤草，水面回风聚落花’。问寺僧，僧以蠙对。乃
赐霞光笺，令写诗以进。蠙进二百首，衍善之，召为知
制诰。宋光嗣以蠙轻忽傲物，遂止。卒于官。蠙生颖秀，
幼有《单于台》诗曰：‘白日地中出，黄河天外来’。”为世所
称。